شەفەق
نیوز/ سەرچەوەیگ وەرپرس لە دیالە، خەوەردا لە تەواوکردن یەکەمین گامەیل وەکارخستن مەرزیگ
سنووری لەلایەن ئیران وەگەرد عراق دا، ئەوەیش لە خوەرهەڵات پارێزگای دیالە، ک یە سێیەم
مەرزە لە دیالە وەگەرد ئیران، دویای مەرز مەنزەریە ومەنەلی، هەرچەن حکومەت عراق تا
ئیسە ڕازی وەی کارە نەویە.
سەرچەوەگە
ئەرا ئاژانس شەفەق نیوز وت " لایەن ئیرانی مەیدان و کەرەڤانەیلیگ لە خوەرهەڵات
ناحیەی قەزانیە لەنزیک مەرز کۆرسنەک دروس کرد، ک بڕیارە بوودە سێیەم مەرز دیالە وەرد
ئیران، باوجی ئەنجومەن وەزیرەیل تا ئیسە رەزامەنی لە دروسکردنی یا هەر گامیگ لە وەکارخستنی
نەیایە.
دیاری
کرد ک یاسای ئیرانی ری وە پارێزگارەیل دەێد مەرز سنووری وەرد دەوڵەتەیل دروس بکەن
و واز بکەن، وەگورەی یاسایلیگ حکومەتی دیاریگ، باوجی حکومەت عراق ئیجویر دەسەڵاتیگ
نیەێد.
سەرچەوەگە
ئاشکرای کارەیل قاچاغی و هاوردن و بردن بازرگانی نا یاسایی کرد، هەرچەن لە
لایەنەیل فەرمی عراق دووپات نەکریاگە، ک جەنگ و مرافەیگ لەناو کەسەیلیگ ە لایەنەیلیگ
دەسەڵاتدار نادەو، ک لەبان مەرەزەیل سنووری دیالە زاڵن، وەبی ئاشکراکردن ناو ئەو کەس
و لایەنەیلە.
دیاری
کرد ک ئەوەگ دویەک٣ لە ناوچەیلیگ نزیک لە مەرز کۆرسنەک رویدایە جەنگ و مرافەی ئەو گرووپەیلە
بوی ک وەبان هاوردن وبردن بازرگانی زاڵن، وەبی ئاشکراکردن ناویان، ک بویە هووکار کوشیان
٣ کەس و زەخمداری دوواتر فرەیان لە دانیشتگەیل ناحیەی قەزانیە بوین.
